Паводле ягоных слоў, у заканадаўстве замацавана, што ўсе праекты, якія тычацца гістарычнай спадчыны, павінны распрацоўвацца толькі на падставе матэрыялаў комплексных навуковых вышуканняў. Раней гэтай нормы не было, зазначыў старшыня таварыства. Разам з тым, паводле ягоных слоў, па ініцыятыве грамадскасці ўдакладнена такая пазіцыя ў відах прац на гісторыка-культурных каштоўнасцях, як дапаўненні да іх. “Справа ў тым, што раней гэты від прац на помніках архітэктуры дазваляў рабіць на іх што заўгодна, а зараз дапаўненні да прац на каштоўнасцях разглядаюцца толькі як мажлівасць рэалізацыі няспраўджаных аўтарскіх задум. Прычым, праекты дапаўненняў могуць распрацоўвацца толькі на падставе комплексных навуковых вышуканняў і толькі тады, калі гэтыя праекты не парушаюць аўтэнтычнай аб’ёмна-планіровачнай структуры нерухомых матэрыяльных гісторыка-культурных каштоўнасцяў, — сказаў Астаповіч.